অনশন প্রত্যাহার করেও সিদ্ধান্ত বদল শিক্ষকদের

ওয়েবডেস্ক: অনশন প্রত্যাহারের ঘোষণা করেও সিদ্ধান্ত বদল করলেন চাকরিহারা শিক্ষকরা। শুক্রবারই চাকরিহারাদের সঙ্গে বৈঠক করেন শিক্ষামন্ত্রী ব্রাত্য বসু। বুধবার রাত থেকে সল্টলেকে এসএসসির দফতরের সামনে অনশনে বসেন চাকরিহারারা। যোগ্যদের তালিকা প্রকাশ ওএমআর শিটের মিরর ইমেজ প্রকাশের দাবিতে অনশন অবস্থান করেন। রবিবার তাঁরা আচমকাই অনশন প্রত্যাহারের ঘোষণা করেন। পরে আবার জানান, অনশন আপাতত স্থগিত করা হয়েছে। পরবর্তীতে আবার অনশনে বসব।

এদিন অনশন প্রত্যাহারের ঘোষণায় প্রতাপকুমার সাহা জানান, এখন দাপাদাপি করছে বিশেষ রাজনৈতিক দলের বাইক বাহিনী। পুলিসের অব্যবস্থা চরম। পরবর্তীতে বৃহত্তম আন্দোলনে নামব। আপাতত অনশন স্থগিত রাখছি। উল্লেখ্য, সুপ্রিম কোর্টের নির্দেশে ২৬ হাজার শিক্ষক শিক্ষাকর্মীর চাকরি বাতিল হয়।